Κανονισμός (ΕΚ) αριθ. 207/2003 της Επιτροπής

της 3ης Φεβρουαρίου 2003

για τροποποίηση του κανονισμού (ΕΚ) αριθ. 1940/2001 σχετικά με την έναρξη διαρκούς δημοπρασίας για την επαναπώληση στην εσωτερική αγορά της Κοινότητας περίπου 39000 τόνων ρυζιού που κατέχονται από τον ιταλικό οργανισμό παρέμβασης, για να χρησιμοποιηθούν στις ζωοτροφές

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, σχετικά με την κοινή οργάνωση αγοράς του ρυζιού(1), όπως τροποποιήθηκε τελευταία από τον κανονισμό (ΕΚ) αριθ. 411/2002 της Επιτροπής(2), και ιδίως το άρθρο 8 στοιχείο β),

Εκτιμώντας τα ακόλουθα:

(1) Ο κανονισμός (ΕΟΚ) αριθ. 75/91 της Επιτροπής, της 11ης Ιανουαρίου 1991, περί καθορισμού των διαδικασιών και των όρων πώλησης του ρυζιού paddy που βρίσκεται στην κατοχή των οργανισμών παρέμβασης(3) ορίζει τις διαδικασίες και τις προϋποθέσεις τέτοιων πωλήσεων.

(2) Η τρέχουσα δημοπρασία σε εφαρμογή του κανονισμού (ΕΚ) αριθ. 1940/2001 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 2089/2002(5), οδήγησε στην σχεδόν πλήρη διάθεση της αρχικής ποσότητας που εξουσιοδοτήθηκε να πωλήσει ο οργανισμός παρέμβασης. Η Ιταλία διαθέτει αποθέματα παρέμβασης ρυζιού paddy συγκομιδών παλαιοτέρων του 1999, των οποίων η ποιότητα υπάρχει κίνδυνος να αλλοιωθεί σε περίπτωση παρατεταμένης αποθεματοποίησης. Πρέπει συνεπώς να αυξηθούν οι ποσότητες που είχαν αρχικά προβλεφθεί για τη δημοπρασία αυτή επιτρέποντας την πώληση αυτής της ποσότητας που κινδυνεύει.

(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1940/2001 τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

"Άρθρο 1

Ο ιταλικός οργανισμός παρέμβασης προβαίνει σε πώληση με διαρκή δημοπρασία στην εσωτερική αγορά της Κοινότητας, περίπου 39000 τόνων ρυζιού που αναφέρονται στο παράρτημα Ι, εσοδείας 1997 και 1998 και συμπληρωματικής ποσότητας περίπου 20000 τόνων που αναφέρονται στο παράρτημα I.α συγκομιδής 1998, που βρίσκονται στην κατοχή του, με σκοπό τη χρησιμοποίηση τους σε παρασκευάσματα των ειδών που χρησιμοποιούνται για τη διατροφή των ζώων (προϊόντα του κωδικού ΣΟ 2309 ).".

2. Το παράρτημα I συμπληρώνεται από το ακόλουθο παράρτημα I.α:

"ΠΑΡΑΡΤΗΜΑ I.α

>ΘΕΣΗ ΠΙΝΑΚΑ>"

3. Οι παράγραφοι 2 και 3 του άρθρου 5 αντικαθίστανται από το ακόλουθο κείμενο:

"2. Η προθεσμία υποβολής των προσφορών για τις επόμενες μερικές δημοπρασίες λήγει κάθε Τετάρτη, στις 12:00 (ώρα Βρυξελλών), με εξαίρεση την Τετάρτη 16 Απριλίου 2003.

3. Η προθεσμία υποβολής των προσφορών για την τελευταία μερική δημοπρασία λήγει στις 30 Απριλίου 2003.".

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Εφαρμόζεται από τις 10 Ιανουαρίου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Φεβρουαρίου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 329 της 30.12.1995, σ. 18.

(2) ΕΕ L 62 της 5.3.2002, σ. 27.

(3) ΕΕ L 9 της 12.1.1991, σ. 15.

(4) ΕΕ L 263 της 3.10.2001, σ. 19.

(5) ΕΕ L 322 της 27.11.2002, σ. 3.